Diari Oficial de la Generalitat Valenciana


Sumari del DOGV 6750, del 10-04-2012 (2012/3451)

DECRET 59/2012, de 5 d'abril, del Consell, pel qual es modifica la inscripció de la forest número 118 del Catàleg de Forests d'Utilitat Pública de la Província d'Alacant, denominada Montgó II, situada en el terme municipal de Dénia i propietat de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6750

Data del DOGV
:   10-04-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/3451


Data del document
:   05-04-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

Descriptors 

:   * Dénia
    * muntanya de l'estat
    * muntanya

DECRET 59/2012, de 5 d'abril, del Consell, pel qual es modifica la inscripció de la forest número 118 del Catàleg de Forests d'Utilitat Pública de la Província d'Alacant, denominada Montgó II, situada en el terme municipal de Dénia i propietat de la Generalitat. [2012/3451]  
De conformitat amb el que disposen els articles 16 i 18 de la Llei 43/2003, de 21 de novembre, de Forests, i els articles 11, 13 i 26 del Reglament de la Llei 3/1993, de 9 de desembre, Forestal de la Comunitat Valenciana, aprovat pel Decret 98/1995, de 16 de maig, del Consell, relatius a la inclusió de terrenys forestals en el Catàleg de Forests d'Utilitat Pública de la Província d'Alacant i els seus efectes jurídics, la Conselleria d'Infraestructures, Territori i Medi Ambient ha instruït el corresponent expedient de declaració d'utilitat pública i de modificació de la inscripció de la forest número 118 del Catàleg de Forests d'Utilitat Pública de la Província d'Alacant, denominada Montgó II, sítia en el terme municipal de Dénia i propietat de la Generalitat, per mitjà de l'agregació a esta forest de diverses parcel·les forestals propietat de la Generalitat i de les quals ha quedat acreditada la transcendència hidrologicoforestal, així com la funció ecològica i social, per la qual cosa cal dictar el corresponent decret.  
  
En virtut d'això, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 5 d'abril de 2012,  
  
DECRETE  
  
Article 1. Declaració d'utilitat pública  
Es declaren d'utilitat pública les parcel·les següents de la forest 118 propietat de la Generalitat: parcel·les cadastrals 73, 91, 94, 96, 108, 155, 176, la parcel·la 177 en la part que no està catalogada, en l'actualitat separada de la part catalogada per la línia que dividia la primera i la segona secció de l'antiga colònia agrícola del Montgó, 178, 184, 187, 9003 (camí), 9008 (camí), 9021 (camí), 9028 (camí) totes estes del polígon 11, parcel·les 80, 81, 82, 84, 85, 88 i 9008 (camí) del polígon 10.  
  
  
Article 2. Catalogació  
Per mitjà de l'agregació de les parcel·les indicades en l'article anterior, es modifica la inscripció de la forest AL118 del Catàleg de Forests d'Utilitat Pública de la Província d'Alacant, denominada Montgó II, situada en el terme municipal de Dénia, la qual queda de la manera següent:  
  
Número: 118.   
Denominació: Montgó II.  
Superfície pública: 612,66 hectàrees.  
Superfície total: 612,66 hectàrees.  
Enclavaments: no n'hi ha.  
Pertinença: Generalitat.  
Límits:  
Nord: propietats particulars.  
Est: propietats particulars, mar Mediterrània i forest consorciada AL3039 denominada la Plana de Sant Jeroni de Justa, localitzada en el terme municipal de Xàbia i que pertany a este ajuntament.  
  
Sud: terrenys particulars, forest d'utilitat pública número 109 pertanyent a la Gene-ralitat i situada en el terme municipal de Xàbia, i forest consorciada AL3039 denominada la Plana de Sant Jeroni de Justa localitzada en el terme municipal de Xàbia i que pertany a este ajuntament.  
  
Oest: propietats particulars.  
Delimitació: sí, parcialment.  
Fitació: sí, parcialment.  
Terme municipal: Dénia.  
Partit judicial: Dénia.  
Partit registral: Dénia.  
Servituds: les úniques servituds que es preveuen són les de pas per camins i sendes.  
Característiques que en motiven la catalogació:   
1. Protecció contra els processos erosius: és una forest de forts pendents i grans àrees cremades, i la seua regeneració permetrà mantindre els sòls i augmentar la infiltració d'aigua en els aqüífers.  
2. Funcions ecològiques: constituïx un lloc que contribuïx a la preservació de la diversitat biològica i al manteniment dels processos ecològics, en el qual s'inclouen elements i comunitats biològiques de gran importància per a la Comunitat Valenciana.  
3. Funcions socials: suposa una zona de foment d'ús social, educatiu, recreatiu i cultural de la zona. Per a això, és necessària una adequada regulació i la convenient ordenació de l'ús públic, i dotar-lo de les infraestructures adequades per a reduir l'impacte d'estes activitats al mínim.  
  
DISPOSICIÓ FINAL  
  
Única. Efectes  
Este decret produirà efectes des de l'endemà de la publicació en el Diari Oficial de la Comunitat Valenciana.  
Contra este decret, els interessats poden interposar un recurs contenciós administratiu, en el termini de dos mesos comptadors a partir de l'endemà de la publicació d'este decret en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei Reguladora de la Jurisdicció Contenciosa Administrativa.  
Tot això sense perjuí de la interposició del recurs potestatiu de reposició davant del Consell, en el termini d'un mes des de l'endemà de la publicació del present decret en el Diari Oficial de la Comunitat Valenciana, d'acord amb el que disposen els articles 116 i 117 de la Llei de Règim Jurídic de les Administracions Públiques i del Procediment Administratiu Comú.   
  
Elx, 5 d'abril de 2012  
  
El president de la Generalitat,  
ALBERTO FABRA PART  
  
La consellera d'Infraestructures, Territori i Medi Ambient,  
ISABEL BONIG TRIGUEROS